DumbsterDrekk/Wiki-Hindi huggingface dataset:
खोंगसंग रेलवे स्टेशन
खोंगसंग रेलवे स्टेशन भारत के मणिपुर राज्य के इम्फाल पूर्व ज़िले में स्थित होने वाला एक प्रस्तावित रेलवे स्टेशन है। प्रस्ताव में इस स्टेशन में दो प्लैटफॉर्म हैं। यह खोंगसंग शहर की सेवा करेगा और इसका स्टेशनकूट है। इन्हें भी देखें इम्फाल पूर्व ज़िला भारतीय रेल सन्दर्भ
न्यूज़ २४ (इंडिया)
न्यूज़ २४ इंडिया एक हिन्दी टीवी चैनल है। यह एक समाचार चैनल है। न्यूज़ २४ २४ घंटे हिन्दी समाचार टीवी बीएजी के स्वामित्व वाले चैनल है। सुश्री अनुराधा प्रसाद न्यूज़ २४ से प्रचारित बीएजी नेटवर्क है जो उत्पादन में विविध हितों के साथ एक मीडिया समूह टेलीविजन प्रसारण एफ़एम रेडियो न्यू मीडिया वेंचर्स और शिक्षा का हिस्सा है। लोकप्रिय कार्यक्रम सबसे बड़ा सावल राष्ट्र की बात माहौल क्या है कालचक्र प्रतिद्वंदी कॉम्पिटिटर इन्हें भी देखें बाहरी कड़ियाँ सन्दर्भ साँचा भारत में हिन्दी वेव चैनल
सम्पूर्णानन्द संस्कृत विश्वविद्यालय
सम्पूर्णानन्द संस्कृत विश्वविद्यालय उत्तरप्रदेश के वाराणसी नगर में स्थित एक संस्कृत विश्वविद्यालय है। यह पूर्वात्य शिक्षा एवं संस्कृत से सम्बन्धित विषयों पर उच्च शिक्षा का केन्द्र है। यह विश्वविद्यालय मूलतः शासकीय संस्कृत महाविद्यालय था जिसकी स्थापना सन् १७९१ में की गई थी। वर्ष 1894 में सरस्वती भवन ग्रंथालय नामक प्रसिद्ध भवन का निर्माण हुआ जिसमें हजारों पाण्डुलिपियाँ संगृहीत हैं। 22 मार्च 1958 को उत्तर प्रदेश के तत्कालीन मुख्यमंत्री डॉ सम्पूर्णानन्द के विशेष प्रयत्न से इसे विश्वविद्यालय का स्तर प्रदान किया गया। उस समय इसका नाम वाराणसेय संस्कृत विश्वविद्यालय था। सन् १९७४ में इसका नाम बदलकर सम्पूर्णानन्द संस्कृत विश्वविद्यालय रख दिया गया। भारत और नेपाल के महाविद्यालय इसके विश्वविद्यालय बनने के पहले से ही इससे सम्बद्ध थे। केवल उत्तर प्रदेश के सम्बद्ध महाविद्यालयों की संख्या 1441 थी। इस प्रकार यह संस्थान न केवल भारत के लिए बल्कि दूसरे देशों के महाविद्यालयों के लिए भी विश्वविद्यालय के समान ही था। विभाग वेद वेदांग विभाग वेद विभाग व्याकरण विभाग ज्योतिष विभाग धर्म धर्मशास्त्र धर्म शास्त्र विभाग शास्त्र विभाग साहित्य संस्कृति विभाग साहित्य विभाग पुराणेतिहास विभाग प्राचीन राजशास्त्रर्थशास्त्र विभाग दर्शन विभाग वेदान्त विभाग सांख्ययोगतंत्रम् विभाग तुलनात्मक धर्म एवं दर्शन विभाग न्याय विभाग मीमांसा विभाग श्रमण विद्या विभाग पालि एवं थेवद विभाग आधुनिक ज्ञान विज्ञान विभाग आधुनिक भाषा एवं भाषाविज्ञान विभाग आयुर्वेद विभाग यह विभाग अब संपूर्णानंद संस्कृत विश्वविद्यालय द्वारा 1982 मे बंद किया जा चुका है अब आयुर्वेद विद्यालय एवं चिकित्सालय की स्थापना सीधे राज्य सरकार के तहत की जा चुकी है कायचिकित्सा तंत्र शाल्य तंत्र सर्जरी शालक्य तंत्र कौमारभृत्य तंत्र अगद तंत्र टॉक्सिकोलोजी बाजीकरण तंत्र रसायन तंत्र भूत विद्या विभाग की स्थापना प्रस्तावित है। सम्बद्ध महाविद्यालय इस विश्वविद्यालय के साथ १२०० से अधिक संस्कृत विद्यालय एवं महाविद्यालय संबद्ध हैं। कुलपति इस विश्वविद्यालय के वर्तमान कुलपति प्रो बिहारी लाल शर्मा हैं जिन्होंने २२ अगस्त २०२३ से विश्वविद्यालय में कार्यभार ग्रहण किया है। प्रो शर्मा इससे पूर्व लाल बहादुर शास्त्री राष्ट्रीय संस्कृत विश्वविद्यालय एसएलबीएसआरएसवी नई दिल्ली में प्रोफेसर के रूप में कार्यरत थे। इन्हें भी देखें सम्पूर्णानन्द राजकीय संस्कृत महाविद्यालय वाराणसी सरस्वती भवन पुस्तकालय भारतीय शिक्षा का इतिहास बाहरी कड़ियाँ सम्पूर्णानन्द संस्कृत विश्वविद्यालय का जालघर गवाक्ष एलेक्ट्रानिक पत्रिका
भूतनाथ मन्दिर समूह, बादामी
भूतनाथ मन्दिर समूह भारत के कर्नाटक राज्य के बागलकोट ज़िले के बादामी ऐतिहासिक नगर में अगस्त्य झील से पूर्व में स्थित एक 7वीं से 12वीं शताब्दी के हिन्दू मन्दिरों का एक समूह है। इसमें दो उपसमूह हैं। पूर्वी भूतनाथ समूह जिसे भूतनाथ मुख्य समूह भी कहते हैं में 7वीं से 8वीं शताब्दी के द्रविड़ वास्तुशैली के मन्दिर हैं जबकि उत्तरी भूतनाथ समूह जिसे मल्लिकार्जुन समूह भी कहते हैं में 11वीं से 12वीं शताब्दी के नागर वास्तुशैली के मन्दिर हैं। मुख्य समूह में बादामी चालुक्य वास्तुशास्त्री और मल्लिकार्जुन समूह में कल्याणी चालुक्य वास्तुशास्त्री का प्रभाव दिखता है। इन्हें भी देखें बादामी कर्नाटक बादामी गुफा मन्दिर बादामी शिवालय कल्याणी चालुक्य वास्तुशैली सन्दर्भ
हज हाउस, लखनऊ
लखनऊ हज हाउस भारतीय राज्य उत्तर प्रदेश के लखनऊ में एक परिसर है। यह हज पर जाने वाले मुस्लिम लोगों को आवास प्रदान करता है। भारत का सबसे बड़ा राज्य होने के नाते उत्तर प्रदेश में भारत में हज यात्रियों के लिए अधिकतम कोटा है। उत्तर प्रदेश राज्य हज समिति हज हाउस लखनऊ में स्थित है। संदर्भ
सतीश धवन
सतीश धवन कश्मीरी पंजाबी उर्दू अंग्रेज़ी 25 सितम्बर 1920 3 जनवरी 2002 को विज्ञान एवं अभियान्त्रिकी के क्षेत्र में भारत सरकार द्वारा सन १९७१ में पद्म भूषण से सम्मानित किया गया था। ये कर्नाटक राज्य में कई वर्ष रहे थे। ३ जनवरी २००२ को उनका निधन हो गया। इनकी प्रमुख देनों में से एक थी टर्ब्युलेंस में भारतीय शोध का विकास। ध्वनि के उच्च गति पराध्वनिक गति अंग्रेज़ी विंड टनेल के विकास में इनका प्रयास निर्देशक रहा है। वे बेंगलुरु के भारतीय विज्ञान संस्थान से कोई २० साल जुड़े रहे। सन्दर्भ
प्रज्ञान (रोवर)
प्रज्ञान शाब्दिक अर्थ विशेष ज्ञान चंद्रमा की सतह पर भ्रमण करने और आंकड़े एकत्र करने वाला एक रोवर है जिसे भारतीय अंतरिक्ष अनुसंधान संगठन इसरो चंद्रयान 3 मिशन के तहत चन्द्रमा पर उतारा है।। रोवर का पिछला संस्करण 22 जुलाई 2019 को चंद्रयान 2 के हिस्से के रूप में छोड़ा गया था और 6 सितंबर को चंद्रमा पर दुर्घटनाग्रस्त होने पर इसके लैंडर विक्रम के साथ नष्ट हो गया था। 14 जुलाई 2023 को विक्रम और प्रज्ञान को नए संस्करण चंद्रयान 3 के साथ लॉन्च किया गया जो 23 अगस्त को चंद्रमा के दक्षिणी ध्रुव के पास सफलतापूर्वक उतरा। सन्दर्भ इन्हें भी देखें चंद्रयान 1 चंद्रयान 2 चंद्रयान 3 ल्यूपेक्स चंद्रमा पर मिशनों की सूची प्रज्ञानं ब्रह्म
जीसैट-3
जीसैट 3 जिसे एजूसेट यानी एजुकेशनल सेटेलाइट अनुवाद शैक्षणिक उपग्रह के नाम से भी जाना जाता है भारतीय अंतरिक्ष अनुसंधान संगठन द्वारा सितम्बर २००4 में स्थापित एक कृत्रिम उपग्रह है। इसका प्रक्षेपण शिक्षण सेवा प्रदान करने के उद्देश्य से किया गया है। इससे भारत में दूरस्थ शिक्षा प्रणाली को प्रभावी ढंग से चलाने में मदद होगी तथा दूरदराज एवं ग्रामीण क्षेत्रों के लिये शिक्षा का एक वैकल्पिक माध्यम मिलेगा। उपग्रह एजूसेट में पाँच केयू बैन्ड ट्रान्स्पाण्डर तथा ६ विस्तारित सी बैण्ड ट्रान्स्पाण्डर लगे हैं। विषुवत रेखा से इसका झुकाव 19 2 डिग्री है। इन्हें भी देखें जीसैट 14
पन्नालाल बारुपाल
पन्नालाल बारुपाल 6 अप्रैल 1913 19 मई 1983 गंगानगर एक भारतीय राजनीतिज्ञ भारतीय स्वतंत्रता कार्यकर्ता और भारतीय राष्ट्रीय कांग्रेस राजनीतिक दल के सदस्य थे। 1952 1977 के बीच पाँच बार वह राजस्थान राज्य में गंगानगर निर्वाचन क्षेत्र का प्रतिनिधित्व करने वाले लोक सभा के सदस्य थे। वे राजस्थान में बीकानेर में पैदा हुए थे और सक्रिय रूप से असहयोग आंदोलन में भाग लिए थे। वे 1942 में भारत छोड़ो आंदोलन में भी भाग लिए थे। भारत सरकार ने 2006 में उनके सम्मान में एक डाक टिकट जारी किया था। सन्दर्भ स्रोत
दोराबजी टाटा
सर दोराबजी टाटा १८५९ १९३३ ई० जमशेदजी टाटा के सबसे बड़े पुत्र थे। परिचय सर दोराबजी जमशेदजी टाटा १८५९ १९३३ ई० जमशेदजी नौसरवान जी के ज्येष्ठ पुत्र थे जो २९ अगस्त १८५९ ई को बंबई में जन्मे। माँ का नाम हीराबाई था। १८७५ ई में बंबई प्रिपेटरी स्कूल में पढ़ने के उपरांत इन्हें इंग्लैंड भेजा गया जहाँ दो वर्ष वाद ये कैंब्रिज के गोनविल और कायस कालेज में भरती हुए। १८७९ ई में बंबई लौटे और तीन वर्ष बाद बंबई विश्वविद्यालय से बी ए की उपाधि प्राप्त की। अपने योग्य और अनुभवी पिता के निर्देशन में आपने भारतीय उद्योग और व्यापार का व्यापक अनुभव प्राप्त किया। पिता की मृत्यु के बाद आप उनके अधूरे स्वप्नों को पूरा करने में जुट गए। 1904 में अपने पिता जमशेदजी टाटा की मृत्यु के बाद अपने पिता के सपनों को साकार करने का बीड़ा उठाया। लोहे की खानों का ज्यादातर सर्वेक्षण उन्हीं के निर्देशन में पूरा हुआ। वे टाटा समूह के पहले चैयरमैन बने और 1908 से 1932 तक चैयरमैन बने रहे। साकची को एक आदर्श शहर के रूप में विकसित करने में उनकी मुख्य भूमिका रही है जो बाद में जमशेदपुर के नाम से जाना गया। 1910 में उन्हें ब्रिटिश सरकार द्वारा नाईटहुड से सम्मानित किया गया था। पिता की योजनाओं के अनुसार झारखण्ड में इस्पात का भारी कारखाना स्थापित किया और उसका बड़े पैमाने पर विस्तार भी किया। १९४५ ई तक वह भारत में अपने ढंग का सबसे बड़ा इस्पात का कारखाना बन गया जिसमें १ २० ००० स्त्री और पुरुष काम करते थे और जिसकी पूँजी ५४ ००० ००० पौंड थी। सर दोराब जी ने एक ओर जहाँ भारत में औद्योगिक विकास के निमित्त पिता द्वारा सोची अनेक योजनाओं को कार्यान्वित किया वहीं दूसरी ओर समाजसेवा के भी कार्य किए। पत्नी की मृत्य के बाद लेडी टाटा मेमोरियल ट्रस्ट की स्थापना की जिसका उद्देश्य रक्त संबंधी रोगों के अनुसंधान ओर अध्ययन में सहायता करना था। शिक्षा के प्रति भी इनका दृष्टिकोण बड़ा उदार था। जीवन के अंतिम वर्ष में इन्होंने अपनी सारी संपत्ति अपने नाम से स्थाति ट्रस्ट को सार्वजनिक कार्यों के लिये सौंप दी। यह निधि १९४५ में अनुमानत २ ००० ००० पौंड थी जिसमें से आठ लाख पौंड की धनराशि विभिन्न दान कार्यो में तथा कैंसर के इलाज के लिए स्थापित टाटा मेमोरियल हास्पिटल टाटा इंस्टिट्यटू ऑव सोशल साइंसेज और टाटा मूलभूत अनुसंधान संस्थान के कार्यों में खर्च की जा चुकी है। अपनी सेवाओं के लिए इन्हें १९१० ई में नाइट की उपाधि भी मिली। १९१५ में ये इंडियन इंडस्ट्रियल कान्फरेंस के अध्यक्ष हुए तथा १९१८ ई तक इंडियन इंडस्ट्रियल कमीशन के सदस्य रहे। इनका विवाह 1897 में मेहरबाई से हुआ था जिनसे कोई संतान न हुई। उपर्युक्त ट्रस्ट की स्थापना के बाद ये अप्रैल १९३२ में यूरोप गए। ३ जून १९३२ को किसिंग्रन में इनकी मत्यु हुई। इनका अवशेष इंगलैंड ले जाया गया जहाँ व्रकवुड के पारसी कब्रगाह में पत्नी की बगल में वह दफना दिया गया।
कृष्णकुमार बिड़ला
कृष्णकुमार बिड़ला १२ अक्टूबर १९१८ ३० अगस्त २००८ भारत के प्रख्यात उद्योगपति और राज्यसभा के पूर्व राज्य सभा सदस्य थे। घनश्याम दास बिड़ला के पुत्र कृष्णकांत बिड़ला का जन्म १२ अक्टूबर १९१८ को राजस्थान के पिलानी में हुआ था। उनके पिता भारतीय स्वतंत्रता संग्राम के समय भारतीय राष्ट्रीय कांग्रेस के समर्थकों और गांधी जी के निकटवर्तियों में शामिल थे। उनकी उच्च शिक्षा कोलकाता दिल्ली और पंजाब विश्वविद्यालय से हुई। ये १९८४ से २००० तक लगातार १८ वर्षों के लिये राज्यसभा के सदस्य भी रहे और इस दौरान संसद की कई समितियों की अध्यक्षता की। भारतीय चीनी उद्योग के वे संस्थापक सदस्यों में थे। बिड़ला के औद्योगिक साम्राज्य में चीनी उर्वरक रसायन हैवी इंजीनियरिंग वस्त्र जहाजरानी और समाचार पत्र जैसे मुख्य उद्योग शामिल हैं। कृष्ण कुमार एक उद्योगपति होने के अलावा एक सम्मानित सांसद समाजसेवी और विद्वान व्यक्ति थे। १९६१ में वे कलकत्ता के शेरिफ चुने गए थे और १९९७ में उन्हें पांडिचेरी विश्वविद्यालय ने डॉक्टर ऑफ लेटर्स से सम्मानित किया था। उन्होंने भारतीय चीनी उद्योग एसोशिएसन फेडरेशन ऑफ इंडियन चैम्बर ऑफ कॉमर्स फिक्की और इंडियन चैम्बर ऑफ कॉमर्स आईसीसी की भी अध्यक्षता की। उन्होंने केके बिड़ला फाउंडेशन की स्थापना की जो भारतीय साहित्य वैज्ञानिक अनुसंधान और भारतीय दर्शनशास्त्र में उत्कृष्ट प्रदर्शन के लिए वार्षिक पुरस्कारों की घोषणा करता है। हिन्दुस्तान टाइम्स और बिड़ला समूह के अनेक उद्योगों के अध्यक्ष बिड़ला के परिवार में उनकी तीन पुत्रियाँ नंदिनी नुपानी शोभना भारतीय और सरोज पोतदार हैं। शोभना भारतीय भारत के बड़े समाचारपत्र हिन्दुस्तान टाइम्स की संपादकीय सलाहकार हैं। उनकी पत्नी मनोरमा देवी बिड़ला का इनसे एक माह पूर्व जुलाई २००८ में निधन हो गया था। इन्हें भी देखें बिड़ला परिवार घनश्यामदास बिड़ला सन्दर्भ बाहरी कड़ियाँ भारतीय उद्योग जगत के मजबूत स्तंभ थे बिड़ला याहू जागरण
सेना मेडल
सेना मेडल जिसे संछेप में एस एम कहा जाता है भारत सरकार द्वारा भारतीय सेना के आग्रह पर सैनिकों को ऐसी असाधारण कर्तव्य निष्ठा या साहस का परिचय देने वाले विशिष्ट कार्यों के लिए दिया जाता है जो कि सेना के लिए विशेष महत्व रखते हों। विवरण स्थापना 17 जून 1960 को भारत के राष्ट्रपति द्वारा स्थापित किया गया। आगे एक गोलाकार रजत पदक जिसमें एक संगीन ऊपर की ओर इंगित है। पीछे खड़ा हुआ एक सिपाही ऊपर हिन्दी में सेना मेडल लिखा हुआ। इन्हें भी देखें नौ सेना पदक वायु सेना पदक
पद्मभूषण डॉ॰ मोटूरि सत्यनारायण पुरस्कार
पद्मभूषण डॉ॰ मोटूरि सत्यानारायण पुरस्कार एक साहित्यिक पुरस्कार है जो भारत के मानव संसाधन विकास मंत्रालय के अंतर्गत केन्द्रीय हिन्दी संस्थान द्वारा किसी ऐसे भारतीय मूल के विद्वान को दिया जाता है जिसने विदेश में हिन्दी भाषा या साहित्य के क्षेत्र में उल्लेखनीय कार्य किया हो। इस पुरस्कार का प्रारंभ तमिलनाडु के हिंदी सेवी एवं विद्वान मोटूरि सत्यनारायण के नाम पर १९८९ में हुआ था। पहला पद्मभूषण डॉ॰ मोटूरि सत्यनारायण पुरस्कार वर्ष २००२ में कनाडा के हरिशंकर आदेश को दिया गया था। इस पुरस्कार में एक लाख रुपये नकद एक स्मृतिचिह्न प्रशस्ति पत्र और शाल शामिल हैं। यह पुरस्कार भारत के राष्ट्रपति द्वारा स्वयं प्रदान किया जाता है। सम्मानित विद्वान सन्दर्भ इन्हें भी देखें मोटूरि सत्यनारायण बाहरी कड़ियाँ पद्मभूषण डॉ॰ मोटूरि सत्यानारायण पुरस्कार
माणिकचन्द्र वाजपेयी राष्ट्रीय पत्रकारिता पुरस्कार
माणिकचन्द्र वाजपेयी राष्ट्रीय पत्रकारिता पुरस्कार मध्य प्रदेश शासन द्वारा स्थापित एक पत्रकारिता पुरस्कार है। यह मध्यप्रदेश के यशस्वी पत्रकार स्व॰ माणिकचन्द्र वाजपेयी की स्मृति में दिया जाता है। पुरस्कार के रूप में एक लाख रूपये शाल श्रीफल और स्मृति पट्टिका भेंट की जाती है। इस पुरस्कार की स्थापना सन् २००६ में की गयी थी। स्व वाजपेयी की प्रथम पुण्य तिथि पर सन् २००६ के लिये यह पुरस्कार वरिष्ठ पत्रकार तथा राष्ट्रधर्म के पूर्व सम्पादक श्री भगवतीधर वाजपेयी जबलपुर को प्रदान किया गया। सन् 2007 में यह पुरस्कार श्री ओम प्रकाश कुन्द्रा भोपाल को दिया गया था। सन् २००८ के लिये श्री रामशंकर अग्निहोत्री को दिया गया है।
महाराज कृष्ण रैना
महाराज कृष्ण रैना या आम प्रचलित एम॰ के॰ रैना भारतीय रंगमंच के प्रसिद्ध निर्देशक अभिनेता एवं जाने माने चलचित्र कलाकार हैं। १९७० में उन्होंने राष्ट्रीय नाट्य विद्यालय से स्नातक किया और सर्वश्रेष्ठ अभिनेता के रूप में सम्मानित किए गए। इसके बाद १९७२ से वे स्वतंत्र रंगकर्मी के रूप में सक्रीय हैं। उन्होंने फ़िल्मों सहित भारत की विभिन्न भाषाओं के नाटकों और पारंपरिक नाट्य रूपों पर काम किया है। भारतीय संगीत नाट्य अकादमी ने १९९५ ई में उन्हें सर्वश्रेष्ठ निर्देशन का पुरस्कार प्रदान किया।
निखिल कुमार
निखिल कुमार भारत के केरल राज्य के पूर्व राज्यपाल हैं। भारत के राष्ट्रपति प्रणब मुखर्जी ने उन्हें नागालैंड के राज्यपाल के पद से स्थानांतरित करके केरल का राज्यपाल नियुक्त किया था। वे औरंगाबाद बिहार के रहने वाले है एवं वहाँ से सांसद रह चुके हैं। निखिल कुमार भारतीय पुलिस सेवा के 1963 बैच के अधिकारी है। वे दिल्ली के पुलिस आयुक्त नेशनल सिक्योरिटी गार्ड के निदेशक भारत तिब्बत सीमा पुलिस और सीमा सुरक्षा बल में निदेशक रहने के अलावा भारत सरकार के गृह मंत्रालय में विशेष सचिव भी रहे हैं। सेवानिवृत्ति के उपरांत उन्हें राष्ट्रीय सुरक्षा परिषद का सलाहकार भी बनाया गया था। बाद में वे राजनीति में आये एवं औरंगाबाद से कांग्रेस के टिकट पर सांसद बने। व्यक्तिगत जीवन निखिल कुमार बिहार के पहले उप मुख्यमंत्री सह वित्त मंत्री बिहार विभूति डॉ॰ अनुग्रह नारायण सिंह के पोते हैं। इनके पिता सत्येंद्र नारायण सिन्हा भी बिहार के मुख्यमंत्री रह चुके है। उनकी मां किशोरी सिन्हा वैशाली जिला से कई बार सांसद रह चुकी हैं। उनकी पत्नी श्यामा सिंह ने भी लोकसभा में औरगांबाद जिले से प्रतिनिधित्व किया। राज्यपाल जैसे प्रभावशाली पद पर रहने के बावजूद निखिल कुमार का सरल व सादा जीवनशैली रहा है। पद एवं कार्य 1995 97 पुलिस आयुक्त दिल्ली डीजीपी रैंक 1997 महानिदेशक भारत तिब्बत सीमा पुलिस आईटीबीपी 1997 99 विशेष गृह आंतरिक सुरक्षा सचिव भारत सरकार 1999 01 महानिदेशक राष्ट्रीय सुरक्षा गार्ड एनएसजी 2001 03 सदस्य राष्ट्रीय सुरक्षा सलाहकार बोर्ड भारत सरकार 2004 09 14 वीं लोकसभा के लिए चुने गए 2009 13 नागालैंड के राज्यपाल 2013 14 केरल राज्य के राज्यपाल सन्दर्भ
जयराम सिंह
जयराम सिंह 8 अगस्त 1928 8 दिसंबर 2006 मगही भाषा के कवि हैं। इन्हें मगही कोकिल के नाम से जाना जाता है। इनका जन्म वजीरगंज गया के कारीसोवा गांव में हुआ था। पेशे से प्राचार्य रहे जनकवि जयराम की चार पुस्तकें भुरुकवा उग गेल त्रिवेणी पुरहर पल्लो और चिजोर प्रकाशित हैं। मगही आलोचक और साहित्यकार डा भरत सिंह ने इनको लोकचेतना का गायक तो प्रो शिवेन्द्र नारायण सिंह ने इनको दलित वेदना का कवि कहा है। बनारस हिंदू विश्वविद्यालय से हिंदी और संगीत में स्नातक और स्नातकोत्तर की डिग्री हासिल की। मगही भाषा में काव्य रचना करने के लिए इन्हें राहुल सांकृत्यायन ने प्रेरित किया। संदर्भ चिजोर अन्नपूर्णा प्रकाशन
भैरोंसिंह शेखावत
भैरोंसिंह शेखावत २३ अक्टूबर १९२३ १५ मई २०१० भारत के उपराष्ट्रपति थे। वे १९ अगस्त २००२ से २१ जुलाई २००७ तक इस पद पर रहे। वे १९७७ से १९८० १९९० से १९९२ और १९९३ से १९९८ तक राजस्थान के मुख्यमंत्री भी रहे। वे भारतीय जनता पार्टी के सदस्य थे। भैरोंसिंह शेखावत का जन्म तत्कालिक जयपुर रियासत के गाँव खाचरियावास में हुआ था। यह गाँव अब राजस्थान के सीकर जिले में है। इनके पिता का नाम श्री देवी सिंह शेखावत और माता का नाम श्रीमती बन्ने कँवर था। गाँव की पाठशाला में अक्षर ज्ञान प्राप्त किया। हाई स्कूल की शिक्षा गाँव से तीस किलोमीटर दूर जोबनेर से प्राप्त की जहाँ पढ़ने के लिए पैदल जाना पड़ता था। हाई स्कूल करने के पश्चात जयपुर के महाराजा कॉलेज में दाखिला लिया ही था कि पिता का देहान्त हो गया और परिवार के आठ प्राणियों का भरण पोषण का भार किशोर कंधों पर आ पड़ा फलस्वरूप हल हाथ में उठाना पड़ा। बाद में पुलिस की नौकरी भी की पर उसमें मन नहीं लगा और त्यागपत्र देकर वापस खेती करने लगे। स्वतंत्रता प्राप्ति के पश्चात लोकतंत्र की स्थापना में आम नागरिक के लिए उन्नति के द्वार खोल दिए। राजस्थान में वर्ष १९५२ में विधानसभा की स्थापना हुई तो शेखावत ने भी भाग्य आजमाया और विधायक बन गए। फिर पीछे मुड़ कर नहीं देखा तथा सीढ़ी दर सीढ़ी चढ़ते हुए विपक्ष के नेता मुख्यमंत्री और उपराष्ट्रपति पद तक पहुँच गए। इन्हें भी देखें राजस्थान के मुख्यमंत्री भारत के मुख्यमंत्रियों की सूची बाहरी कड़ियाँ पूर्व उपराष्ट्रपति भैरोसिंह शेखावत का देहावसान अपनी माटी शेखावत जीवन परिचय 28 2006 1942
सिक्किम डेमोक्रेटिक फ्रन्ट
सिक्किम डेमोक्रेटिक फ्रन्ट अंग्रेज़ी एसडीएफ भारत के सिक्किम राज्य में आधारित एक राजनैतिक दल है। इसकी स्थापना पवन कुमार चामलिंग द्वारा ४ मार्च १९९३ को की गई थी। १९९४ के बाद से यह दल चामलिंग के नेतृत्व में राज्य में निरंतर सत्ता में है। १९९९ एवं २००४ के विधानसभा चुनावों में मिली व्यापक सफलता के साथ इस पार्टी ने अपनी स्थिति और मजबूत कर ली। २००९ चुनावों में एसडीएफ के प्रत्याशियों को राज्य की सभी ३२ सीटों पर विजय हासिल हुई। साथ ही साथ सिक्किम की एकमात्र लोक सभा की सीट भी पार्टी ने अपने पास बरकरार रखी। सन्दर्भ
कोयला घोटाला
कोयला आवंटन घोटाला भारत में राजनैतिक भ्रष्टाचार का एक नया मामला है जिसमें नियंत्रक एवं महालेखापरीक्षक ने भारत सरकार पर आरोप लगाया है कि देश के कोयला भण्डार मनमाने तरीके से निजी एवं सरकारी आबंटित कर दिये गये जिससे सन् २००४ से २००९ के बीच की हानि हुई। संसद में पेश कैग रिपोर्ट में जुलाई 2004 से अब तक हुए 142 कोयला ब्लाक आवंटन से 1 86 लाख करोड़ रुपये के नुकसान का अनुमान लगाया गया है और इसे मदर ऑफ सकाम कहा गया । रिपोर्ट में कहा गया कि 2004 से 2009 के बीच कोयला खदानों के ठेके देने में अनियमिताएं बरती गईं। बेहद सस्ती कीमतों पर बगैर नीलामी के खदानों से कोयला निकालने के ठेके निजी कंपनियों को दिए गए। इससे सरकारी खजाने को 1 86 लाख करोड़ रुपये का अनुमानित नुकसान हुआ है। भारत के लोकतान्त्रिक काल में पहली बार हुआ है कि किसी मामले में देश के प्रधानमंत्री पर ऊँगली उठाई गयी हो। भाजपा कोल ब्लॉक आवंटन मामले में प्रधानमंत्री मनमोहन सिंह के इस्तीफे की मांग कर रही है। बाहरी कड़ियाँ अब कोयला घोटाला कोयला खदानों की बंदरबांट सरकारी खजाने को 10 7 लाख करोड़ का चूना
क्षेत्रवाद
क्षेत्रवाद से अभिप्राय किसी देश के उस छोटे से क्षेत्र से है जो आर्थिक सामाजिक आदि कारणों से अपने पृथक् अस्तित्व के लिए जागृत है। अपने क्षेत्र या भूगोल के प्रति अधिक प्रयत्न आर्थिक सामाजिक व राजनितिक अधिकारों के चाह की भावना को क्षेत्रवाद के नाम से जाना जाता हैं इस प्रकार की भावना से बाहरी बनाम भीतरी तथा अधिक संकीर्ण रूप धारण करने पर यह क्षेत्र बनाम राष्ट्र हो जाता हैं जो किसी भी देश की एकता और अखंडता के लिए सबसे बड़ा खतरा पैदा हो जाता हैं भारत सहित दुनिया के कई देशों में क्षेत्रवाद की मानसिकता को लेकर वहां के निवासी स्वयं को विशिष्ट मानते हुए अन्य राज्यों व लोगों से अधिक अधिकारों की मांग करते हैं आन्दोलन करते हैं तथा सरकार पर अपनी मांगे मनवाने के लिए दबाव डालते हैं कई बार इस तरह की कोशिशों का नतीजा हिंसा के रूप में सामने आता है तथा उस गंभीर हिंसा के कारण काफी जन धन का नुकसान भी हो जाता है जिससे देश को काफी आर्थिक संकट का सामना करना पड़ता है ऐतिहासिक कारण क्षेत्रवाद की उत्पत्ति में इतिहास का दोहरा सहयोग रहता है सकारात्मक और नकारात्मक। सकारात्मक योगदान के अन्तर्गत शिव सेना का और नकारात्मक योगदान के अन्तर्गत द्रविड़ मुनेत्र कड़गम का उदाहरण दिया जा सकता है। ऐतिहासिक विरासत भारत प्राचीन काल से विशाल प्रादेशिक राज्यों वाला देश रहा है। प्राचीन काल में शक्तिशाली राजाओं के शक्तिहीन होने पर अधीनस्थ प्रदेशों और सामन्तों ने अपनी स्वतंत्रता की घोषणा कर दी तथा अपना स्वतंत्र शासन स्थापित कर लिया था। भौगोलिक एवं सांस्कृतिक कारण प्राय भाषा और संस्कृति भी क्षेत्रवाद की भावनाओं को उत्पन्न करने में बहुत सहयोग देते हैं। भारत के विभिन्न प्रान्तों और क्षेत्रों की अपनी अपनी भाषा है। अपनी भाषा को वे अधिक श्रेष्ठ मानकर अन्य भाषाओं को हीन मान लेते हैं। आर्थिक असन्तुलन स्वाधीन भारत में देश का आर्थिक विकास कार्यक्रम कुछ इस प्रकार चला कि कुछ क्षेत्र बहुत अधिक विकसित हो गये जबकि कुछ क्षेत्र पिछड़ गये। पिछड़े क्षेत्रों में उपजा असन्तोष भी क्षेत्रवाद का कारण बना। प्रशासनिक कारण प्रशासनिक कारणों से भी विभिन्न राज्यों की प्रगति में अन्तर रहा है। कुछ राज्यों में प्रभावशाली औद्योगिक नीति के कारण विकास हुआ है तो कुछ राज्यों में बहुत धीमी गति से हो रहा है जो क्षेत्रवाद को बढ़ावा देता है। क्षेत्रवाद के दुष्परिणाम क्षेत्रवाद के दुष्परिणामस्वरूप भारत के विभिन्न क्षेत्रों में आर्थिक राजनीकिक मनोवैज्ञानिक संघर्ष और तनाव दिन प्रतिदिन बढ़ता जा रहा है क्षेत्रवाद के कारण कुछ स्वार्थी नेता और संगठन विकसित होने लगते हैं। संकीर्ण क्षेत्रीयता राष्ट्र की एकता के लिए चुनौती बन जाती है। सन्दर्भ
कोलकाता नगर निगम
कोलकाता नगर निगम पूर्व कैल्कटा नगर निगम कोलकाता शहर के नागरिक प्रशासन एवं संरचना के लिए उत्तरदायी है। इसका लघु नाम के एम सी पूर्व सी एम सी है। यह निगम षर का १८५ वर्ग किलोमीटर का अनुरक्षण करता है। इसका आदर्श वाक्य पुरोश्री बिबर्धन इसके चिह्न पर बांग्ला लिपि में अंकित है। के एम सी के वर्तमान महापौर श्री बिकाश रंजन भट्टाचार्य हैं। सन्दर्भ बाहरी कड़ियाँ के एम सी का आधिकारिक जालस्थल
भारत का छठा केंद्रीय वेतन आयोग
भारत का 6वा केंद्रीय वेतन आयोग केंद्रीय मंत्रिमंडल द्वारा 20 जुलाई 2006 को मंजुर किया गया। आयोग गठन की तारीख़ से 18 महीने के भीतर अपनी सिफ़ारिशें देगा। आयोग में राज्यमंत्री स्तर के चेयरमैन एक सदस्य सेक्रेट्री और एक पार्ट टाइम सदस्य होगे। यह फैसला मंत्रिमंडल की एक बैठक में किया गया। जिसकी अध्यक्षता प्रधानमंत्री मनमोहन सिंह ने की। सन्दर्भ
जयपाल सिंह मुंडा
जयपाल सिंह मुंडा 3 जनवरी 1903 20 मार्च 1970 भारतीय आदिवासियों और झारखंड आंदोलन के एक सर्वोच्च नेता थे। वे एक जाने माने राजनीतिज्ञ पत्रकार लेखक संपादक शिक्षाविद् और 1925 में ऑक्सफोर्ड ब्लू का खिताब पाने वाले हॉकी के एकमात्र अंतरराष्ट्रीय खिलाड़ी थे। उनकी कप्तानी में 1928 के ओलिंपिक में भारत ने पहला स्वर्ण पदक प्राप्त किया।। ओपनिवेशिक भारत में जयपाल सिंह मुंडा सर्वोच्च सरकारी पद पर थे । जीवन यात्रा जयपाल सिंह छोटा नागपुर अब झारखंड राज्य की मुंडा जनजाति के थे। मिशनरीज की मदद से वह ऑक्सफोर्ड के सेंट जॉन्स कॉलेज में पढ़ने के लिए गए। वह असाधारण रूप से प्रतिभाशाली थे। उन्होंने पढ़ाई के अलावा खेलकूद जिनमें हॉकी प्रमुख था के अलावा वाद विवाद में खूब नाम कमाया। उनका चयन भारतीय सिविल सेवा आईसीएस में हो गया था। आईसीएस का उनका प्रशिक्षण प्रभावित हुआ क्योंकि वह 1928 में एम्सटरडम में ओलंपिक हॉकी में पहला स्वर्णपदक जीतने वाली भारतीय टीम के कप्तान के रूप में नीदरलैंड चले गए थे। वापसी पर उनसे आईसीएस का एक वर्ष का प्रशिक्षण दोबारा पूरा करने को कहा गया उन्होंने ऐसा करने से इनकार कर दिया। जयपाल सिंह मुंडा ने हॉकी के लिए छोड़ दी थी आइसीएस की नौकरी फिर बने थे आदिवासियों की आवाज। आदिवासियों की स्थिति देख राजनीति में आने का फैसला किया था। उन्होंने बिहार के शिक्षा जगत में योगदान देने के लिए तत्कालीन बिहार कांग्रेस अध्यक्ष डा राजेन्द्र प्रसाद को इस संबंध में पत्र लिखा परंतु उन्हें कोई सकारात्मक जवाब नहीं मिला 1938 की आखिरी महीने में जयपाल ने पटना और रांची का दौरा किया इसी दौरे के दौरान आदिवासियों की खराब हालत देखकर उन्होंने राजनीति में आने का फैसला किया 1938 जनवरी में उन्होंने आदिवासी महासभा की अध्यक्षता ग्रहण की जिसने बिहार से इतर एक अलग झारखंड राज्य की स्थापना की मांग की। इसके बाद जयपाल सिंह देश में आदिवासियों के अधिकारों की आवाज बन गए। उनके जीवन का सबसे बेहतरीन समय तब आया जब उन्होंने संविधान सभा में बेहद वाकपटुता से देश की आदिवासियों के बारे में सकारात्मक ढंग से अपनी बात रखी। संविधान सभा में अनुसूचित जनजाति की जगह आदिवासियों को मूलवासी आदिवासी करने की बात कही। इन्हें भी देखें झारखंड झारखंड आंदोलन छोटानागपुर मरङ गोमके जयपाल सिंह मुंडा बाहरी कड़ियाँ जयपाल सिंह मुंडा संविधान सभा में आदिवासियों की बुलंद आवाज सन्दर्भ
श्रीनिवास कुमार सिन्हा
परम विशिष्ट सेवा मेडल लेफ्टिनेन्ट जनरल अवकाशप्राप्त श्रीनिवास कुमार सिन्हा 1926 2016 भारतीय सैन्य अधिकारी थे। अपनी सेवानिवृत्ति के बाद उन्होंने असम जम्मू और कश्मीर और अरुणाचल प्रदेश के राज्यपाल के रूप में कार्य किया। एक संक्षिप्त बीमारी के बाद एक अस्पताल में 17 नवंबर 2016 को उनका निधन हो गया। उनका जन्म बिहार के गया में हुआ था। वे वर्ष 1943 में सेना में शामिल हुए। जब पाकिस्तानी कबायलियों ने वर्ष 1947 में हमला किया तो जम्मू कश्मीर में प्रवेश करने वाले भारतीय सैनिकों के पहले जत्थे में वह भी शामिल थे। १९८३ में जब इन्दिरा सरकार ने जब उनकी वरिष्ठता को नजरअंदाज कर उनकी जगह जनरल अरुण श्रीधर वैद्य को भारतीय सेना का प्रमुख नियुक्त किया तो उन्होंने सेना से इस्तीफा दे दिया था। वे वर्ष 1990 में नेपाल में भारत के राजदूत नियुक्त हुए। इन्होंने पांच पुस्तकों का लेखन किया जिसमें से ए सोल्जर रिकाल्स नामक आत्मकथा इनकी प्रमुख पुस्तक है। सन्दर्भ बाहरी कड़ियाँ
उत्तर प्रदेश मानवाधिकार आयोग
उत्तर प्रदेश राज्य में राज्य मानवाधिकार आयोग की स्थापना 4 अप्रैल 1996 को हुई थी। हालाँकि आयोग का गठन औपचारिक रूप से अधिसूचना संख्या 2388 89 दिनांक 7 10 2002 द्वारा किया गया था जब दिल्ली उच्च न्यायालय के पूर्व मुख्य न्यायाधीश न्यायमूर्ति एपी मिश्रा थे। भारत के सर्वोच्च न्यायालय के पूर्व न्यायाधीश को न्यायमूर्ति वी सरन श्री एस आर के साथ पहले अध्यक्ष के रूप में नियुक्त किया गया था आर्य श्री एस वी एम त्रिपाठी और श्री सुख लाल आदर्श आयोग के सहायक सदस्यों के रूप में। वर्तमान में यूपीएचआरसी का नेतृत्व न्यायमूर्ति सेवानिवृत्त बाला कृष्ण नारायण कर रहे हैं। सन्दर्भ